stanford-oval/wikipedia huggingface dataset:
Churchill Barriers

Churchill Barrier N:o 1 Lamb Holmilla sijaitsevan 'Italialaisen kappelin' edustalta pääsaaren suuntaan kuvattuna.
Scapa Flow’n kartta, jossa Churchill Barriers -pengertiet näkyvät oikeassa laidassa keskellä.
Churchill Barriers -nimellä tunnetut neljä pengertietä sijaitsevat Orkneysaarilla Skotlannissa. Yhteensä 2,3 kilometrin pituiset tiet yhdistävät Orkneyn pääsaaren (Mainland) Lamb Holmin ja Glimbs Holmin kautta Burrayn saareen ja edelleen South Ronaldsayhin.
Teiden rakentamisen taustalla olivat puolustukselliset tarkoitukset. Orkneyn saarten keskellä sijaitseva Scapa Flow oli Britannian Kotilaivaston päätukikohtana aina vuoteen 1956 saakka. Toisen maailmansodan alulla lokakuussa 1939 se oli brittilaivastoa nöyryyttäneen tapahtuman näyttämönä, kun saksalainen U-47-sukellusvene pääsi pääsaaren ja Lamb Holmin välisen Kirk Soundin kautta varsin vapaasti upottamaan tukikohdassa ankkurissa olleen taistelulaiva HMS Royal Oakin. Hyökkäyksessä sai surmansa kaikkiaan 833 miestä. Tapahtuman jälkeen silloinen laivastoministeri Winston Churchill määräsi saarten väliset pengertiet rakennettavaksi estämään vastaavat hyökkäykset jatkossa.
Rakennustyöt aloitettiin toukokuussa 1940 ja ne päättyivät syyskuussa 1944. Virallisesti pengertiet avattiin 12. toukokuuta 1945 – neljä päivää sen jälkeen, kun sota oli päättynyt Euroopassa. Töihin osallistui yhtä aikaa enimmillään lähes 2 000 työläistä. Vuodesta 1942 lähtien iso osa työvoimasta muodostui brittien Pohjois-Afrikassa vangitsemista italialaisista sotavangeista. Sotavankien käyttö sotilaallisiin tarkoituksiin on kielletty Geneven sopimuksen perusteella, joten heidän työnsä määriteltiin ”liikenneyhteyksien parantamiseksi eteläisille Orkneyn saarille”.
Aiheesta muualla

Kuvia tai muita tiedostoja aiheesta Churchill Barriers Wikimedia Commonsissa
Cosimo de’ Medici (täsmennyssivu)

Cosimo de’ Medici voi tarkoittaa seuraavia firenzeläisen Medici-suvun henkilöitä:
Cosimo de’ Medici (1389–1464), ensimmäinen Firenzeä hallinnut Medici vuodesta 1434
Cosimo I de’ Medici eli Cosimo I (1519–1574), Firenzen herttua vuodesta 1537 ja Toscanan suurherttua 1569–1574
Cosimo II de’ Medici eli Cosimo II (1590–1620), Toscanan suurherttua 1609–1620
Cosimo III de’ Medici eli Cosimo III (1642–1723), Toscanan suurherttua 1670–1723
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cosimo de’ Medici”, voi hakea sivunnimihaulla, laajalla sivunnimihaulla tai tekstihaulla.
Churchillin satama

| Churchillin satama |
| --- | --- |
 Churchillin satama.
Sijainti
Sijainti:  Churchill
Koordinaatit:  58.7745°N, 94.1935°W
Yksityiskohtia
Omistaja:  OmniTRAX
Tyyppi:  Rahtisatama
Kotisivut
Churchillin satama (engl. Port of Churchill) on Churchillin kaupungissa Manitobassa, Kanadassa sijaitseva satama. Satama sijaitsee Pohjoisen jäämeren sivulahden, Hudsoninlahden lounaisosassa. Sataman omisti aiemmin Kanadan valtio, mutta se myytiin yhdysvaltalaiselle OmniTRAX-konsernille.
Churhillin sataman sijainti
Satamassa on neljä valtamerialuksille tarkoitettua laituria, jotka on tarkoitettu viljan, irtotavaran, kappaletavararahdin sekä nestemäisen rahdin käsittelyyn. Satama on perustettu vuonna 1931 Hudsoninlahden rautatien valmistuttua. Satama sijaitsee tämän rataverkon pohjoisena pääteterminaalina. Nykyään tätä rautatieyhteyttä satamaan Churchillin rautatieaseman kautta Kanadan muuhun rataverkkoon hallinnoi OmniTRAX-konserni.
Pääasiallisesti sataman kautta on kulkenut vain lähtevää rahtia sekä vientitavaraa, josta pääosa on Canadian Wheat Boardin viljatuotteita. Lokakuussa 2007 sataman kautta kulki ensimmäisen kerran seitsemään vuoteen tuontitavaraa, kun Venäjältä ostettu lannoite-erä purettiin laivasta.
Churchillin satamalla on arktisen alueen satamista suurin öljynkäsittelykapasiteetti, joka rautatien vuoksi mahdollistaa raakaöljyn kuljettamisen aina Pohjois-Dakotasta asti.
Aiheesta muualla

Port of Churchill
Carsten Hauch

Johannes Carsten Hauch
Johannes Carsten Hauch (12. toukokuuta 1790 Fredrikshald – 4. maaliskuuta 1872 Rooma) oli tanskalainen runoilija, romaanikirjailija ja eläintieteilijä. Hänen kirjallinen tuotantonsa ajoittuu Tanskan taiteen kultakauteen (Den danske guldalder).
Elämä ja ura

Hauchin tanskalaissyntyiset vanhemmat asuivat Norjassa. Hänen äitinsä kuoli vuonna 1802, ja seuraavana vuonna hän palasi isänsä kanssa Tanskaan. Vuonna 1808 Hauch aloitti opintonsa  Kööpenhaminan yliopistossa ja sai eläintieteen tohtorin arvon vuonna 1821. Hän ystävystyi Henrik Steffensin ja Adam Gottlob Oehlenschlägerin kanssa, ja omaksui heidän romanttisen näkökantansa runouteen ja filosofiaan. 1820-luvulla Hauch matkusteli Saksassa, Italiassa ja Ranskassa. Hänen ensimmäinen romaaninsa, Vilhelm Zabern, ilmestyi 1834. Vuonna 1846 Hauchista tuli pohjoismaisen kirjallisuuden professori Kielin yliopistoon. Hän palasi Kööpenhaminaan levottomana vuonna 1848. Oehlenschlägerin kuoleman jälkeen Hauchille myönnettiin Kööpenhaminan yliopiston estetiikan professuuri 1851.
Ensimmäiset runoteoksensa Hauch loi 1810-luvun puolivälissä. Hänen pääteoksiaan ovat romaanit En polsk Familie (1839) ja Robert Fulton (1853). Niin ikään huomattavia ovat muistelmateokset Minder fra min Barndom og min Ungdom (1867) ja Minder fra min første Udenlandsreise (1871).
Teokset

Bajazet
Tiber
Gregorius den Syvende ja Don Juan, kokoelmassa Dramatiske Varker (1828 ja 1829)
Karl den Femtes Död
Maastrichts Beleiring (1832)
Svend Grathe eller Kongemödet i Roeskilde
Vilhelm Zabern (1834)
Guldmageren (1836)
En polsk Familie (1839)
Slottet ved Rhinen (1845)
Die nordische Mythenlehre (Leipzig 1847)
Saga om Thorvald Vidførle (1849)
Søstrene paa Kinekullen (1849)
Marsk Stig (1850)
Tycho Brahe's Ungdom (1851)
Robert Fulton (1853)
Afhandlinger og asthetiske Betragtninger (Kööpenhamina 1855)
Charles de la Bussière (1860)
Fortaelling om Haldor (1864)
Aesthetiske Afhandlinger og Recensioner (1861–1869)
Minder fra min Barndom og min Ungdom (Kööpenhamina 1867)
Minder om min forste Udenlandsreise (1871)
Samlede Romaner og Fortällinger (Kööpenhamina 1873–1875)
Teokset > Suomennettuja runoja

Lauri Viljasen suomentamia Hauchin runoja on antologiassa Skandinavian kirjallisuuden kultainen kirja (WSOY 1930).
Eräs muisto
Ma tienoon muistan -
Puolan isänmaanlaulu
Aiheesta muualla

Digi-old.lib.helsinki.fi[vanhentunut linkki]
Kalliope.org Carstenin elämä ja tuotanto (tanskaksi)
Claude Lombard

Claude Lombard vuonna 2019
Claude Lombard (25. helmikuuta 1945 – 21. syyskuuta 2021) oli belgialainen laulaja. Lombard voitti belgialaisen Eurosong-laulukilpailun 1968 kappaleella Quand tu reviendras ja valikoitui näin edustamaan Belgiaa saman vuoden Eurovision laulukilpailussa. Kansainvälisessä kilpailussa Lombard sijoittui jaetulle seitsemännelle sijalle 17 kilpailijan joukosta. Lombard osallistui myös vuoden 1973 Eurovision laulukilpailuun Belgian taustalaulajana.
Diskografia > Albumit

Claude Lombard (1965)
Claude Lombard (1969)
ABC Pour Les Enfants Pop (1974)
Les Plus Belles Chansons de France Chantées Par Claude Lombard (1974)
Claude Lombard (1978)
Qui... Qui... Qui... Sont Les Snorky? (1986)
Embrasse-moi Lucile - Toutes les Chansons (1988)
Creamy Merveilleuse Creamy (1988)
Les Fruittis - 12 Chansons Originales Du Feuilleton Télévisé (1991)
Chansons Pour Nos Chatons Vol.2 (1991)
Les Chants de Noël (1993)
Gros Dodo (1994)
Chansons Pour Nos Chatons Vol.6 (1995)
L'histoire De Pocahontas /Geronimo Le Rebelle (1995)
Chansons Pour Nos Chatons Volume 3 (1998)
Lucile, Amour Et Rock'n Roll (La Bande Originale Intégrale) (2012)
Claude Lenners

Claude Lenners (s. 1956 Luxemburg) on luxemburgilainen säveltäjä. Hän opiskeli Luxemburgin konservatoriossa ja  Strasbourgissa; hänen opettajiaan olivat François-Bernard Mâche ja Alexander Müllenbach. Lenners pääsi stipendillä Rooman Villa Mediciin, jossa hän oli vuosina 1989–1991. Hän kävi myös Darmstadtin Ferienkursella vuonna 1992. Hän sai ensipalkinnon Henri Dutilleux -kilpailussa (1991), kamarimusiikin Irino-palkinnon (Tokio, 1993) ja Prix de Lionsin (Luxemburg, 1997).
Lenners perusti elektronisen musiikin yhdistyksen Pyramiden ja toimi Rainy Days -nykymusiikkifestivaalin taiteellisena johtajana vuonna 2000. Hän on opettanut analyysiä, sävellystä ja tietokonemusiikkia Luxemburgin konservatoriossa vuodesta 1992. Hänen kustantajansa on Éditions Henry Lemoine.
Lenners'n teosten joukossa ovat Pentagramma (oboelle, klarinetille, saksofonille, fagotille, harpulle, pianolle, lyömäsoittimille, 2 jousiorkesterille, 1985), Nachtschattengesänge (orkesterille, 1989), Buch der Unruhe (orkesterille, 1997), Unter fremden Sternen (sellolle, orkesterille, 1998) ja Phaeton (pianolle, jousiorkesterille, 1999). Lenners on säveltänyt myös runsaasti kamarimusiikkia ja soolosoitinteoksia sekä vokaalimusiikkia.
Aiheesta muualla

Viralliset sivut (saksaksi), (englanniksi), (ranskaksi)
Claude Lelouch

Claude Lelouch
Claude Lelouch [ləluʃ] (s. 30. lokakuuta 1937 Pariisi) on ranskalainen elokuvaohjaaja ja -käsikirjoittaja.
Lelouch sai vuonna 1966 elokuvallaan Mies ja nainen Cannesin Kultaisen palmun; hänet on lisäksi palkittu Oscar-palkinnolla ja David di Donatellolla. Hän on ollut ehdolla kahden Baftan, kahden Kultaisen karhun ja kahden César-palkinnon saajaksi.
Lelouch'n myöhempien teosten joukkoon kuuluvat Les uns et les autres (1981) ja syyskuun 11. päivän terroriteoista kertova 11.9.2001 (2002), jonka yhdestätoista tekijästä Lelouch edusti Ranskaa.
Lelouch kuului Cannesin elokuvajuhlien tuomaristoon vuonna 1967. Hänellä on lapsia.
Aiheesta muualla

Kuvia tai muita tiedostoja aiheesta Claude Lelouch Wikimedia Commonsissa
Claude Lelouch Internet Movie Databasessa. (englanniksi)
Claude Lelouch Elonetissä.
Coast to Costi

| Coast to Costi Costi |
| --- | --- | --- |

Studioalbumin tiedot
 Julkaistu: 17. marraskuuta 2023
 Tuottaja(t): Danitello
 Tyylilaji: rap, drill
 Kesto: 52.42
 Levy-yhtiö: PME Records
Listasijoitukset
  2.
Costin muut julkaisut
| Limbo 2022 | Coast to Costi 2023 |   |
Singlet albumilta Coast to Costi
 ”Maailman ympäri” Julkaistu: 3. maaliskuuta 2023  ”Partyboy” Julkaistu: 4. toukokuuta 2023  ”Ei hedonistei #2” Julkaistu: 8. kesäkuuta 2023  ”Ennen vanhaan” Julkaistu: 6. heinäkuuta 2023  ”DNA” Julkaistu: 9. marraskuuta 2023
Coast to Costi on suomalaisen rap-artistin Costin toinen studioalbumi, joka julkaistaan 17. marraskuuta 2023 PME Recordsin kautta. Albumilla vierailevat Kiki, JVG, Lauri Haav ja Tuuli.
Albumi on striimannut ennakkoon platinaa.
Kappaleet

One Man Army – 3.16
Kuusamo – 3.31 (feat. Kiki)
DNA – 2.40
Liikaa kysymyksii – 3.02
1∞% (Infinity) – 3.05 (feat. JVG)
Maailman ympäri – 2.28
Kirja – 2.55
Victory – 2.32
Kirkko – 2.23
Naamio – 2.25 (feat. Tuuli)
Ei hedonistei #2 – 3.05
Ennen vanhaan – 3.23
Vatikaani – 3.36
Unen taa – 2.27
Joskus viel – 3.09
Partyboy – 2.39 (feat. Lauri Haav)
Yliajattelija – 3.01
Coast to Costi – 2.57
Claude Lorrain

Claude Lorrain
Claude Lorrain: Satama Villa Medicissä
Claude Lorrain, syntyjään Claude Gellée, (n. 1600 Chamagny – 23. marraskuuta 1682 Rooma) oli ranskalainen barokin ajan taidemaalari. Hän tuli tunnetuksi etenkin maisemamaalauksistaan.
Lorrain oli yksi vanhempiensa viidestä lapsesta. Jäätyään orvoksi 12-vuotiaana hän lähti Freiburgiin asumaan vanhemman veljensä Jean Gelléen kanssa.
Lorrain opiskeli ja työskenteli Italiassa, jossa hän myös kuoli noin 82-vuotiaana.
Aiheesta muualla

Wikimedia Commonsissa on kuvia tai muita tiedostoja aiheesta .
Coari

| Coari |
| --- | --- |

 lippu:  vaakuna

 Coari
 Koordinaatit: 04°05′06″S, 63°08′27″W 
Valtio:  Brasilia
Osavaltio:  Amazonas
Väkiluku (2010):  75 965
 
 www.coari.am.gov.br 
Infobox OKVirheellinen NIMI-arvo: 
Coari on kaupunki Brasiliassa, Amazonin sademetsässä. Se on yksi suurimmista kaupungeista Amazonaksen osavaltiossa. Kaupungissa sijaitsee myös Coarin lentoasema.
Kunnan asukasluku oli 75 965 vuonna 2010.
Aiheesta muualla

Kaupungin verkkosivusto (Arkistoitu – Internet Archive)
Chaffee

Chaffee tai Chafee voi tarkoittaa seuraavia:
Henkilöt

Adna Chaffee (1842–1914), yhdysvaltalainen kenraali
Adna Chaffee, Jr. (1884–1941), yhdysvaltalainen kenraali
John Chafee (1922–1999), yhdysvaltalainen poliitikko
Lincoln Chafee (s. 1953), yhdysvaltalainen poliitikko
Roger B. Chaffee (1935–1967), yhdysvaltalainen astronautti
Muut

Chaffeen piirikunta, Colorado
M24 Chaffee, yhdysvaltalainen panssarivaunu
USS Chafee, yhdysvaltalainen Arleigh Burke -luokan ohjushävittäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Chaffee”, voi hakea sivunnimihaulla, laajalla sivunnimihaulla tai tekstihaulla.
Coaraze

Coaraze
Coaraze [kɔaʁaz] on Ranskan kunta Provence-Alpit-Riviera‎n alueella Alpes-Maritimesin departementissa. Kunnan asukasluku vuonna 2014 oli 811. Coaraze kuuluu departementissaan Contesin kantoniin Nizzan arrondissementissa. Kunta sijaitsee Nizzasta noin 25 kilometriä pohjoiseen.
Coarazessa on erityisen paljon aurinkoisia päiviä, ja sen kunniaksi kylän nähtävyyksiksi on tilattu toistakymmentä aurinkokelloa nimekkäiltä taiteilijoilta kuten Jean Cocteau ja Henri Goetz. Coaraze kuuluu kauneimpien ranskalaiskylien järjestöön Les Plus Beaux Villages de France. Siihen kuuluu kaksi muutakin Alpes-Maritimes-departementin kylää.
Coaraze kuuluu kuudentoista Nizzan lähellä sijaitsevan vuoristokylän matkailureittiin Route des Villages Perchés. Reitin muut kylät ovat Aspremont, Carros, Castagniers, Colomars, Duranus, Èze, Falicon, La Gaude, Lantosque, Levens, La Roquette-sur-Var, Saint-Blaise, Saint-Jeannet, Tourrette-Levens ja Utelle.
Aiheesta muualla

Kuvia tai muita tiedostoja aiheesta Coaraze Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Coaraze
Käännös suomeksi
Cristofano Allori

Judit surmaa Holoferneen  (1613). 
Oljyvärimaalaus, 139 x 116 cm. 
Galleria Palatina (Palazzo Pitti), Firenze.
Cristofano Allori (17. lokakuuta 1577 – 1. huhtikuuta 1621) oli italialainen taidemaalari, joka edusti myöhempää firenzeläistä manierismia ja keskittyi muotokuvamaalaukseen.
Allori syntyi Firenzessä ja sai ensimmäiset maalarinoppinsa isältään Alessandro Allorilta. Hän opiskeli Gregorio Paganin (1558–1605) alaisuudessa, joka pyrki yhdistämään venetsialaisen maalaustaiteen rikkaan värimaailman firenzeläiseen yksityiskohtien tarkkuuteen.
Allorin maalauksille on tunnusomaista luonnonmukaisuus ja yksityiskohtien tekninen täydellisyys. Hänen maalaustaiteen tekniikan hallintaa osoittaa sekin, että  hänen Correggion teoksista tekemiään kopioita pidettiin Correggion tekeminä kopioina. Hänen parhaimpana teoksenaan pidetään Palazzo Pittissä sijaitsevaa maalausta "Judit surmaa Holoferneen". Juditin mallina oli Allorin rakastajatar, kaunis Mazzafirra, joka esiintyi myös hänen Magdalan Maria maalauksessaan; Holoferneen pään uskotaan esittävän Alloria itseään.
Wikimedia Commonsissa on kuvia tai muita tiedostoja aiheesta .
Chaffeen piirikunta

Chaffee (engl. Chaffee County) on piirikunta Yhdysvalloissa Coloradon osavaltiossa. Piirikunnan hallinnollinen keskus on Salida. Chaffeen pinta-ala on 2 625 neliökilometriä ja vuoden 2019 arvion mukaan siellä asui 20 356 asukasta. Vuosina 2010–2019 piirikunnan asukasluku kasvoi 14,3 prosenttia. Chaffee on saanut nimensä Coloradon ensimmäisen senaattorin Jerome B. Chaffeen mukaan.
Naapuripiirikunnat

Laken piirikunta - pohjoisessa
Parkin piirikunta - koillisessa
Fremontin piirikunta - kaakossa
Saguachen piirikunta - etelässä
Gunnisonin piirikunta - lännessä
Pitkinin piirikunta - luoteessa
Aiheesta muualla

Wikimedia Commonsissa on kuvia tai muita tiedostoja aiheesta .
Chaffeen viralliset sivut (englanniksi)
Coast to Coast AM

Coast to Coast AM on yhdysvaltalainen myöhäisillan/yön yöradio/talk show. Ohjelma käsittelee eri aihe-alueiden asioita, mutta viimeaikaiset ohjelmat ovat liittyneet joko paranormaaleihin ilmiöihin, UFOihin tai salaliittoteorioihin. Ohjelman kehitti Art Bell. Se lähetään seitsemänä yönä viikossa iltakymmenen ja aamukahden välillä Yhdysvaltain Tyynenmeren aikaa. Ohjelman tuottaa Premiere Radio Networks.
George Noory aloitti vierailevana juontajana Coast-to-Coast-ohjelmassa ennen kuin hän korvasi Ian Punnettin sunnuntaiöiden isäntänä. Hänen ensimmäinen ohjelmansa lähetettiin 28. huhtikuuta 2001. Ensimmäinen tammikuuta 2003 Noory otti haltuunsa arkiöiden isännyyden Art Belliltä, joka oli päättänyt siirtyä sivuun. Nooryn juontaessa arkiyöt ja  Art Bellin isännöidessä viikonloput, Coast to Coast AM on Yhdysvaltain kuunnelluimpia myöhäis-illan/yön radio-ohjelmia. Ohjelma on kuultavissa Suomessa aamupäivisin. Puheradio Radio Rapu lähettää Coast to Coast ohjelmaa öisin klo 22-06
Aiheesta muualla

Nettiradioita (suorat linkit) (Arkistoitu – Internet Archive)
Coast to Coast AM kotisivut
Nettiradioita (Arkistoitu – Internet Archive)
Coast to Coast

| Coast to Coast Westlife |
| --- | --- | --- |

Studioalbumin tiedot
 Julkaistu: 6. marraskuuta 2000
 Formaatti: CD
 Tuottaja(t): Per Magnusson David Krieger Steve Mac Mariah Carey Rami Jake Andreas "Quiz" Romdhane Josef Larossi
 Tyylilaji: pop
 Kesto: 70.02
 Levy-yhtiö: RCA
Listasijoitukset
 Australian albumilista: #40  Ison-Britannian albumilista: #1  Suomen virallinen albumilista: #32
Westlifen muut julkaisut
| Westlife 1999 | Coast to Coast 2000 | World of Our Own 2001 |
Coast to Coast on irlantilaisen poikabändi Westlifen toinen studioalbumi, joka julkaistiin 6. marraskuuta 2000.
Albumilta julkaistiin singleinä kappaleet Against All Odds, My Love, What Makes a Man, I Lay My Love on You ja When You're Looking Like That.
Kappaleet

My Love – 3.53
What Makes a Man – 3.51
I Lay My Love on You – 3.31
Against All Odds – 3.22 (yhdessä Mariah Careyn kanssa)
When You're Looking Like That – 3.54
Close – 4.05
Somebody Needs You – 3.09
Angel's Wings – 4.05
Soledad – 3.58
Puzzle of My Heart – 3.40
Dreams Come True – 3.09
No Place That Far – 3.14
You Make Me Feel – 3.38
Loneliness Knows Me by Name – 3.04
Fragile Heart – 3.01
Every Little Thing You Do – 4.12
Charles E. Pierce

| Charles E>  Pierce.Henkilötiedot |
| --- | --- |
Syntynyt: 1920 Haverhill, Massachusetts
Kuollut: 17. helmikuuta 1999 Yhdysvallat
Kansalaisuus:  Yhdysvallat
Muut tiedot
Muut nimet:  Charlie
Rikokset:  murha
Uhrit:  1-5+
Rangaistus:  Elinkautinen vankeusrangaistus
Charles E. Pierce oli yhdysvaltalainen murhaaja, pedofiili ja nekrofiili, ja mahdollisesti myös sarjamurhaaja.
Tapahtumien kulku

Pierce tuomittiin 13-vuotiaan Boxfordilaisen pikkutytön, Michelle Wilsonin, 22. marraskuuta 1969 tapahtuneesta kidnappauksesta, murhasta ja kalmon raiskaamisesta elinkautiseen vankeusrangaistukseen. Tämä on ainoa tapaus, josta häntä vastaan on ollut pitävää näyttöä. Piercen tiedettiin vuorotellen tunnustaneen useiden lasten murhia, ja myöhemmin peruneen tunnustuksensa. Pierceä kuitenkin epäiltiin vähintään viiden lapsen murhasta, mutta poliisin kysyessä häneltä uhreista tarkempaa tietoa vedoten vanhempien mielenrauhaan Pierce totesi vain, että "heitä (uhreja) on niin useita." Pierce on yhdistetty useisiin lasten katoamistapauksiin 1950–1970-luvuilla.
Pierce yhdistettiin myös 21. elokuuta 1976 tapahtuneeseen Andy Puglisin katoamistapaukseen. Puglisi katosi Massachusettsista kotinsa läheisyydestä, hän oli katoamishetkellä 10-vuotias. Piercen tiedettiin liikuskelleen tuohon aikaan alueella, joskin samaan aikaan samalla alueella tiedettiin liikuskelleen toisen pikkupoikiin mieltyneen pedofiilin, Wayne W. Chapmanin. Chapmanin ja Piercen tiedettiin tutustuneen toisiinsa ja tavanneen toisiaan ajoittain.
Piercen tiedettiin surmanneen uhrinsa kuristamalla, minkä jälkeen hän raiskasi kalmon, ja hautasi tämän metsään tai pellolle. Hänen uhreikseen lukeutuivat sekä pojat (Piercen tunnustuksen mukaan) että tytöt.
Kuolema

Pierce kuoli eturauhassyöpään vankilassa 78-vuotiaana. Hänen tunnustamansa rikokset ovat yhä selvittämättä.
Aiheesta muualla

Murderpedia - Charles E. Pierce
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Charles E. Pierce
Käännös suomeksi
Cristopher Cellarius

| Christoph Cellarius |
| --- | --- |
 Christoph Cellarius vuosien 1679 ja 1717 välisenä aikana.
Henkilötiedot
Syntynyt: 22. marraskuuta 1638
Kuollut: 4. kesäkuuta 1707 (68 vuotta)
Kansalaisuus:  Saksa
Koulutus ja ura
Oppilaat:  Christian Benedikt Michaelis
Tutkimusalue:  antiikintutkimus
Christoph (Keller) Cellarius (22. marraskuuta 1638 – 4. kesäkuuta 1707) oli saksalainen klassinen tutkija Schmalkaldenista, jolla oli tehtäviä Weimarissa ja Hallessa. Vaikka italialaiset renessanssin tutkijat Leonardo Bruni ja Flavio Biondo käyttivät aikaisemmin antiikin, keskiaikaisen ja modernin historianjakoa, Cellariusin maailmanhistoria jaettiin muinaiseen, keskiaikaiseen ja uuteen kauteen. Hänen jälkeensä tämä kolmijako tuli vakioksi.
Schmalkaldenin ammattikorkeakoulun kirjastossa on hänen nimensä, nimeltään "Cellarius Bibliothek", Cellariusin kunniaksi.
Cristovão da Gama

Cristovão da Gaman nimikirjoitus Lissabonin arkistossa.
Cristovão da Gama (noin 1516 – 29. elokuuta 1542) oli portugalilainen sotilas, joka johti Portugalin armeijan ristiretkelle Etiopiaan vuosina 1541–1543 imaami Ahmed Gureyn muslimiarmeijaa vastaan. Cristovão da Gama voitti useissa taisteluissa, mutta kärsi lopulta tappion viimeisessä taistelussaan, jonka jälkeen hänet vangittiin ja surmattiin. Sir Richard Burton viittasi häneen muistelmissaan First Footsteps in East Africa ”ritariajan kaikkein ritarillisimpana sotilaana”.
Coniston Water

| Coniston Water |
| --- | --- |

Valtiot:  Yhdistynyt kuningaskunta
Paikkakunta:  Lake District ja Cumbria 
Koordinaatit:  54°21′00″N, 3°04′00″W
Vesistöalue ja valuma-alueen tietoja
Laskujoki:  Crake
Mittaustietoja
Pinnankorkeus:  44 m
Pituus:  8,8  km
Leveys:  0,793  km 
Pinta-ala:  4,9 km²
Tilavuus:  113,3  hm3 
Suurin syvyys:  56 m
 fiConiston Water 
Coniston Water on kolmanneksi suurin järvi Englannin järviseudun alueella Cumbriassa Englannissa. Järven pituus on 8,7 km, leveys 730 metriä, suurin syvyys 56 m ja pinta-ala 4,9 km². Pinnankorkeus on 44 m merenpinnasta.[lähde? ] Laskujoki on River Crake, joka virtaa järven eteläpäästä.
1900-luvulla Coniston Waterilla tehtiin monia veneiden nopeusennätysyrityksiä. 
Sir Malcolm Campbell teki 19. elokuuta 1939 järvellä nopeusennätyksen 228,108 km/h veneellä Bluebird K4. Vuosien 1956 ja 1959 välillä hänen poikansa Donald Campbell teki järvellä neljä peräkkäistä nopeusennätystä veneellä Bluebird K7.
Aiheesta muualla

Kuvia tai muita tiedostoja aiheesta Coniston Water Wikimedia Commonsissa
Cyril Szalkiewicz

Cyril Szalkiewicz.
Cyril Swatoslaw Szalkiewicz (alk. Leliwa-Szalkiewicz; 21. joulukuuta 1914 Impilahti – 17. helmikuuta 1969 Kangasniemi) oli suomalainen pianisti. Hänet tunnetaan erityisesti Jean Sibeliuksen ja Frédéric Chopinin pianomusiikin tulkitsijana.
Sukujuuriltaan puolalainen Cyril Szalkiewicz suoritti piano-opintonsa Viipurin musiikkiopistossa ja jatkoi niitä vielä Pariisissa vuoteen 1939. Opiskelurahoja hän ansaitsi ravintolapianistina. Vuodesta 1933 lähtien hän piti useita omia konsertteja sekä kotimaassa että ulkomailla ja esiintyi myös laulajien ja orkesterien solistina. Szalkiewicz toimi pitkään harjoituspianistina Suomen Kansallisoopperassa. Hän kuoli sairauskohtaukseen kesken soiton säestäessään Tamara Lundin konserttia Kangasniemen yhteiskoululla.
Szalkiewicz oli syvällisesti perehtynyt Jean Sibeliuksen pianomusiikkiin säveltäjän itsensä johdolla, ja 1950- ja 1960-luvulla hän nauhoitti kaikki tämän pianosävellykset Yleisradiolle.